tomron87/hebrew-wikipedia-sentences-corpus huggingface dataset:
יהושע מונדשיין מעיר כי הכינוי "בעל שם" מופיע רק בנוסח היידי וכי בנוסח העברי, שהוא המקורי לדעתו, הוא אינו מופיע.
הקשר בין רבי אדם לבעש"ט
ב"שבחי הבעש"ט" כתוב כי פעם אחת כשביקר רבי אדם במערה אחת מצא שם כתבים של סודות התורה, לאחר שלמד את הכתבים היה לבעל מופת גדול.
לפני מותו ציווה על בנו להעביר את הכתבים לרבי ישראל בעל שם טוב שהיה אז בן ארבע עשרה בלבד, כתוצאה מלימוד בכתבים אלה הפך הנער לבעל ידע רב בקבלה ומעריץ נלהב של רבי אדם בעל שם.
בגניזה החרסונית המוחזקת כמזויפת, קיימת התכתבות בין רבי אדם לבעש"ט מהשנים 1731–1753.
אדם ארקין הוא שחקן בטלוויזיה, בקולנוע ובתיאטרון וכן במאי יהודי-אמריקאי.
הוא ידוע בשל תפקידו כד"ר אהרון שאט בסדרה "שיקגו הופ".
כן היה מועמד לכמה פרסים, לרבות מועמדות לפרס טוני (לשחקן הטוב ביותר, 1991, "I Hate Hamlet"), 3 מועמדויות לפרס אמי לשעות הפריים-טיים, 4 מועמדויות לפרס גילדת שחקני המסך (לאנסמבל השחקנים ב"שיקגו הופ") ומועמדות לפרס גילדת הבמאים ("My Louisiana Sky").
ארקין הופיע בסדרות טלוויזיה שונות כגון "חשיפה לצפון" (CBS, 1990-1995), שבה גילם ב-10 הפרקים שהופיע את תפקיד השף התזזיתי אדם, ו"שיקגו הופ" (CBS, 1994-2000).
ב"ילדי האנרכיה" שב לשחק לצד השחקנית קייטי סגל, ששיחקה לצדו גם ב-"8 כללים פשוטים".
ב-2011 הופיע בפרק אחד בעונה השביעית של הסדרה "המפענחת" בתפקיד החשוד בפשע סטיבן הירשבאום.
הוא גם גילם את תפקידו של מנהל הכנופיה ת'יאו טונין בשני פרקים בסדרה "צדק פרטי" (Justified) ב-2011.
ב-2002 זכה בפרס אמי לסדרות המשודרות בשעות היום (Daytime Emmy, היוקרתי פחות מפרס אמי לסדרות פריים-טיים) על בימוי יוצא מן הכלל בתוכנית הספיישל הטלוויזיונית לילדים "My Louisiana Sky".
הוא הופיע בסדרות טלוויזיה שונות בתפקידי אורח, וכן בתפקידים קבועים: בין השנים 2004 ל-2005 הופיע בתפקיד המנהל אד גיב בסדרה "8 כללים פשוטים" ("8 Simple Rules...
for Dating My Teenage Daughter"), ששודרה גם בישראל ב-yes הטלוויזיה בלוויין.
בין השנים 2007 ל-2009 השתתף בסדרה "חף מפשע" ("Life") מבית NBC, ששודרה בישראל ב-yes.
בשנת 2009 החל להופיע בתפקיד הנבל אית'ן זובל, איש עסקים העומד בראש ארגון פשע גזעני, בסדרה "ילדי האנרכיה" בערוץ FX, שמשודרת בישראל ב-HOT.
אדם הוא בנו של השחקן זוכה האוסקר אלן ארקין.
ארקין משחק גם בתיאטרון, בברודוויי, באוף ברודוויי ובהפקות תיאטרון מקומיות.
ב-1981 אף דיבב בתפקיד משני בדרמת הרדיו של רשת NPR "Star Wars, A New Hope" ("מלחמת הכוכבים, תקווה חדשה").
הוא דיבב גם את תפקיד מריווד'ר לואיס בסרט הדוקומנטרי Lewis & Clark: The Journey of the Corps of Discovery (1997), בבימויו של קן ברנס.
הוא ידוע גם בשל עבודתו כבמאי, והוא ביים בין היתר פרקים בסדרות "האנטומיה של גריי", "בוסטון ליגל", "הנובוריצ'ים" (The Riches), "צה!ב" (Dirt), "אלי מקביל", "ילדי האנרכיה", "בקסטרום", "צדק פרטי" ו-"Next".
בשנת 2001 הוא זכה בפרס אמי לבמאי על סרט הטלוויזיה "My Louisiana Sky" שביים, אשר שודר ברשת Showtime.
ארקין נולד בברוקלין, ניו יורק לשחקן, הבמאי והתסריטאי אלן ארקין ולאשתו ג'רמי יאפה.
הוא נישא ב-1999 לפיליס ליונס, גם היא שחקנית.
ארקין הוא אב גם לבת בשם מולי, שנולדה מאשתו הקודמת לינדה.
"אדם בערבה" הוא פסל מאת הפסל הישראלי יחיאל שמי.
הפסל שייך לפיסול המוקדם ביצירותו של שמי וסגנונו משויך אל האמנות הכנענית.
הפסל "אדם בערבה" מציג דמות גברית עירומה שאחת מידיה נשענת על דמות של נשר.
לבד מגודלו של הפסל, החריג באמנות הישראלית וביצירתו המוקדמת של שמי, גופו הוא שרירי ותווי פניו מודגשות באופן מעט ארכאי.
בסגנונו מושפע הפסל מן הפיסול הכנעני ובייחוד מפסלו של יצחק דנציגר "נמרוד" (1939).
המוטיב המרכזי בקומפוזיציה של הפסל היא התנועה האלכסונית של גוף הדמות, המרמז על פריצה אל החלל.
מוטיב זה מעומת עם האנכיות של דמות הנשר.
הפסל הוצג לראשונה בתערוכה בקיבוץ נען בשנת 1953. לאחר סיום התערוכה נשאר הפסל בשטח הקיבוץ.
במהלך שנות השישים של המאה ה-20 התגלה הפסל מחדש על ידי אילן אוקו בשטח הקיבוץ ושוקם על ידו.
במשך השנים הוצג הפסל בכמה תערוכות.
בשנת 1996 הוצג בתערוכה במוזיאון ישראל ובשנת 1997 במוזיאון תל אביב לאמנות.
בשנת 2011 הוצג הפסל בתערוכת "הנמרודים החדשים" שהתקיימה בבית האמנים בירושלים.
במהלך שנות ה-90 של המאה ה-20 הפך הפסל למוקד של סכסוך בעלות, לאחר ששמי ביקש להשיב את הפסל לחזקתו ואילו אוקו טען כי שמי נטש את הפסל.
בינואר 1996 אף היה הפסל אמור להימכר במכירה פומבית של חברת מצא, אולם מכירה זו בוטלה.
בשנת 2002 פסק בית המשפט כי הפסל יעבור לרשות שמי.
בפסק הדין כתבה השופטת דרורה פלפל כי "יצירת אמנות אינה דומה למיטלטלין רגילים: אמן יולד את יצירתו, היא עבורו חלק מאישיותו ואינו מתייחס אליה כאל נכס קנייני רגיל.
לכן, ככל שמדובר על נטישה אפשרית של יצירת אמנות - דרושה לכך (הוכחה) מעבר לעזיבת הפסל בשטח, כדי (לוודא) את כוונת הנטישה.
דבר זה לא היה כאן".
אדם אריאל (נולד ב-10 בדצמבר 1994) הוא כדורסלן ישראלי המשחק בעמדת הסמול פורוורד והקלע במכבי עירוני רמת גן.
אריאל נולד בירושלים וגדל במחלקת הנוער בהפועל ירושלים.
כבר בגיל 18 קלע את הנקודה הראשונה שלו בבוגרים במדי הפועל ירושלים, מול מכבי אשדוד.
גם את עונתו השנייה והשלישית אריאל העביר במדי ירושלים, כשהוא מקבל כעשר דקות בממוצע בשתי העונות שלו.
אריאל שיחק בקבוצת הבוגרים של הפועל ירושלים בשלוש העונות הראשונות בליגת ווינר סל.
הוא אף היה שותף לזכייה הראשונה של הקבוצה באליפות המדינה.
בקיץ 2015 חתם בקבוצת ברמרהאפן הגרמנית, שאומנה בזמן זה על ידי מולי קצורין.
בשמונה משחקים הוא רשם 2.0 נקודות, 0.6 ריבאונדים, 0.1 אסיסטים ו-38% לשלוש ב-7 דקות בממוצע.
בתחילת ינואר 2016 שב לישראל והצטרף להפועל חולון.
בעשרה מתוך 19 משחקים עלה בחמישייה ותרם 2.8 נקודות, 1.7 ריבאונדים ו-0.4 אסיסטים למשחק.
בשנים 2016–2018 שיחק במכבי אשדוד באר טוביה.
משחקיו בעונת 2016/2017 נקטעו עקב פציעה שהצריכה החלמה ממושכת.
אריאל התבלט בעונה זאת כקלעי מצוין עם 45% לקליעות בעונת 2017/18 מאחורי קו ה-3 נקודות.
ב-3 ביולי 2018 חתם במכבי ראשון לציון לשנתיים ועלה עימה למשחק הגמר פעמיים.
ב-9 ליולי 2020 שבר אריאל שיא קריירה כשקלע 28 נקודות במשחק נגד הפועל חולון.
בפיינל פור של עונת 20–2019 קלע אריאל שלשה מכרעת מול קבוצת נעוריו הפועל ירושלים שהעלתה את ראשון לציון לגמר ליגת העל, בו היא הפסידה למכבי תל אביב.
ב-11 באוגוסט 2020 חתם אריאל בקבוצת נעוריו, הפועל ירושלים.
ב-12 בספטמבר 2021 מונה אריאל לקפטן הקבוצה.
ב-24 במאי 2021 קלע אריאל 15 נקודות בניצחון 82–83 של קבוצתו על מכבי תל אביב כולל שלשת הניצחון עם 0.7 שניות שנשארו למשחק.
לאחר עונת 2021/2022 אריאל לא האריך חוזה בהפועל ירושלים, ונשאר שחקן חופשי.
בשל פציעתו והשחרור של טראוויס ווריק, חתם אריאל ב-23 באוגוסט 2022 לעונה אחת בהפועל תל אביב.
מכבי עירוני רמת גן (2023–הווה)
ב-19 ביולי 2023 חתם לשנתיים במכבי עירוני רמת גן.
ביוני 2018 זומן אריאל לראשונה לסגל נבחרת ישראל הבוגרת לקראת המשחקים מול נבחרות יוון ובריטניה, במסגרת מוקדמות גביע העולם.
בפברואר 2023 זומן אריאל לסגל הנבחרת במסגרת מוקדמות אליפות העולם.
אדם אסטון (17 בספטמבר 1902 – 10 בינואר 1993) היה זמר, שחקן, פסנתרן יהודי פולני, שר בפולנית, עברית ויידיש והיה אחד האמנים הפופולריים בפולין שבין שתי מלחמות העולם.
אסטון עבד לעיתים קרובות עם הנריך וורס.
נולד בוורשה בשם אדולף לוינסון ונודע גם בשמות: אדם ווינסקי, אדם סטניסלב לוינסון, והקליט גם כג' קירסקי, אדם ווינסקי ובן לוי.
הוא השתמש בשם בן לוי כשהקליט בעברית.
הקליט לראשונה ב-1927. ב-1930 התחיל לעבוד עם הנריך וורס במורסקי באותו קברט בוורשה ואימץ את שם הבמה שלו -אדם אסטון.
הוא הופיע במספר סרטים, בדרך כלל כזמר, בהם "האיש הלא נודע של סן מרינו" בהשתתפות אנה מניאני וויטוריו דה-סיקה.
אסטון הקליט עבור החברות סירנה הקלטות, אודיאון, פרלופון, קולומביה ולונורה.
כמו כן הופיע במחזות זמר, ובקומדיות קולנועיות.
ב-1920 הוא נלחם במלחמה בין פולין לרוסיה הסובייטית.
לאחר שפרצה מלחמת העולם השנייה נמלט למזרח והופיע בלבוב שהייתה אז תחת הכיבוש הסובייטי.
בסוף 1941 הופיע בקברט צבאי.
אסטון הצטרף לצבא אנדרס וב 1944 נלחם באיטליה בקרב מונטה קאזינו.
לאחר המלחמה חי ביוהנסבורג, בדרום אפריקה וב-1960 עבר לגור בבריטניה.
אדם ג'רמי אדלמן Edelman; נולד ב-14 במרץ 1991) הוא ספורטאי אולימפי ישראלי ממוצא אמריקאי המייצג את ישראל בענף מזחלות בובסלי וסקלטון.
אדלמן נולד בברוקליין למשפחה יהודית מסורתית.
אמו שריל היא עורכת דין, ואביו אלעזר אדלמן הוא פרופסור מן המניין למדע והנדסה רפואיים ב-MIT ופרופסור לרפואה בבריגהאם אנד וימנ'ס הוספיטל ובבית הספר לרפואה באוניברסיטת הרווארד.
יש לו שני אחים, ביניהם הקומיקאי אלכס אדלמן.
ב-2006 ביקר לראשונה ישראל ושהה בה בזמן מלחמת לבנון השנייה.
בשנת 2010, לאחר לימודיו באוניברסיטה, הגיע לארץ לשנה על מנת ללמוד בישיבה בבית שמש.
מגיל צעיר שיחק אדלמן בהוקי קרח, אך לאחר שצפה באולימפיאדת ונקובר נחשף לענף מזחלות הסקלטון והחליט שהוא רוצה להתחרות בתחום זה.
אדלמן החל להתאמן לבד, בלי מאמן וצוות אימון, בעזרת סרטונים שמצא באינטרנט, ותוך שנים בודדות הפך לספורטאי מקצועני.
החל מ-2015 החל להתחרות בתחרויות בינלאומיות תחת דגל ישראל ובהמשך קיבל אזרחות ישראלית.
ב-2016 השתתף באליפות העולם במזחלות שנערכה אינסברוק שבאוסטריה וסיים במקום 31. ב-2017 השתתף באליפות העולם שנערכה באגם המלכים בגרמניה וסיים במקום 35.
בשנת 2018 נכלל אדלמן במשלחת ישראל לאולימפיאדת פיונגצ'אנג לאחר שדורג במקום ה-34 בדירוג העולמי לגברים ב-14 בינואר 2018 והוגדר כמחליף במקום השני לזכאות למקום בתחרות מזחלות סקלטון.
אדלמן היה לנציג הישראלי הראשון שהתחרה בענף הסקלטון במשחקי החורף האולימפיים לאחר ששווייץ ואוסטריה ויתרו על זכאות לשליחת ספורטאי אחד לתחרות.
אדלמן הוא מהנדס מכונות בהכשרתו, לאחר שסיים לימודים ב-MIT.
אדם אלברט פון נייפרג היה גנרל ודיפלומט אוסטרי אשר התפרסם לאחר נישואיו למארי לואיז, דוכסית פארמה, אשר הייתה נשואה לפני כן לנפוליאון בונפרטה.
נייפרג נולד בווינה ב-8 באפריל 1775 כבנו של הרוזן לאופולד פון נייפרג ואשתו הרביעית מריה לודוביקה, רוזנת האצפלד-ווילדנבורג-ורטר.
אביו שלט ברוזנות נייפרג אשר עיר בירתה הייתה שווייגרן.
ב-1776 הוכרה רוזנות נייפרג כמדינה אימפריאלית בתוך האימפריה הרומית הקדושה, אך ב-1806 סופחה לממלכת וירטמברג.
נייפרג התחנך באקדמיה הצבאית קרלשול בשטוטגרט, בגיל שש עשרה הוא הגיע לשטרסבורג וניסה להתגייס לצבא ממלכת צרפת, אולם נדחה.
ב-1791 הוא התגייס לצבא האימפריאלי.
הוא לחם בצבא האימפריאלי במהלך מלחמות המהפכה הצרפתית, בין היתר בקרב ז'אמפ, קרב נירווינדן והמצור על ואלנסיין.
ב-14 בספטמבר 1794 הוא ביצע משימה מסוכנת בעורף האויב, ובשובו נלכד בידי חיילים מצבא המהפכה הצרפתי.
הם דקרו אותו בכידונים כל כך הרבה פעמים עד שהם סברו שהוא מת והניחו אותו לנפשו.
בתקרית זו הוא איבד את עינו הימנית.
למחרת הצרפתים מצאו אותו עדיין חי.
הם תחקרו אותו, והגיעו למסקנה שהצרפתית שלו טובה מכדי שיהיה חייל אוסטרי.
הם סברו שהוא מרגל ותכננו לירות בו לאחר שיחלים מפציעותיו.
עם זאת, תהליך ההחלמה היה ארוך וממושך, ועד שהסתיים כבר השתנו הפקודות והוא הוחלף בעסקת חילופי שבויים.
לפי תיעוד אחר, עינו אבדה לא במהלך ההתגוששות עם הצרפתים, אלא מהתעללות שעבר כאסיר בידיהם.
הוא לא היה מסוגל לחזור לשירות פעיל במשך יותר משנה.
ב-1795 הוא השתתף בקרב מיינץ.
הוא לחם גם בקרבות באיטליה במהלך מלחמת הקואליציה השלישית, ובין היתר השתתף בקרב מרנגו.
ב-1809 הוא הצטרף לשירות הדיפלומטי האוסטרי ומונה לשגריר אוסטריה בשוודיה, והיה בין אלו שעודדו את העוצר השוודי הנסיך קרל יוהאן להצטרף אל הקואליציה האנטי-צרפתית השישית.
לאחר המלחמה הוענק לו אות מסדר החרב.
ב-1813 חזר נייפרג לצבא האוסטרי והצטיין בקרב לייפציג.
לאחר הקרב הוא הועלה לדרגת פלדמרשל-לוטננט.
ב-1814 הוא נשלח על ידי קנצלר אוסטריה קלמנס ונצל פון מטרניך, לשאת ולתת עם מלך נאפולי ז'ואקים מירא - גיסו של נפוליאון בונפרטה, אשר נשא ונתן בחשאי עם אוסטריה כדי לשמור על כסאו.
לאחר מכן הוא ניסה להרחיק גם את המשנה למלך של נפוליאון באיטליה, הנסיך אז'ן, מהצרפתים.
כאשר שב נפוליאון מגלותו באי אלבה לשלטון מאה הימים, חזר מירא וכרת ברית עם נפוליאון.
בתגובה תקפו האוסטרים את נאפולי.
נייפרג השתתף במבצע לכיבוש נאפולי וקיבל תחת פיקודו יחידה מיוחדת שנקראה "צבא נאפולי".
הוא היה אמור לחבור אל כוחותיו של הפלדמרשל פרידריך ביאנקי ולעלות יחד עמו על נאפולי.
מירא שיגר את צבאו בפיקוד הגנרל מיכאל קרסקוסה במטרה למנוע את התחברות הכוחות של נייפרג וביאנקי.
נייפרג הביס את קרסקוסה בקרב סקפזאנו ב-1 במאי 1815. יום לאחר מכן תקף מירא את ביאנקי בקרב טלנטינו.
יומו הראשון של הקרב הסתיים ללא הכרעה.
אף שלנאפוליטנים היה יתרון מספרי, הרי שהאוסטרים נמצאו בעמדת מגננה חזקה.
יום לאחר מכן נראה שהקרב נוטה לצד מירא, אולם כאשר נודע למירא על תבוסתו של קרסקוסה הוא הבין שהכח של נייפרג מאיים כעת על עורפו והורה על נסיגה.
לאחר מכן השתתף בכיבושה המהיר של צרפת שהביא לגירושו הסופי של נפוליאון לסנט הלנה.
נייפרג נפטר בפארמה ב-22 בפברואר 1829 בגיל 53.
ב-1806 נייפרג התחתן עם תרזה ז'וזפין וולפורגיס, רוזנת ת'ורן-ולססינה (1778-1815) ונולדו להם ארבעה בנים.
נכסי בית נייפרג עברו בירושה לבנו אלפרד (1807-1865) אשר נישא בפעם השנייה לנסיכה מריה פרדריקה שרלוטה (1816-1887), בתו של וילהלם הראשון, מלך וירטמברג.
אלפרד מת בלי ילדים ואחיו ארווין פרנץ (1813-1897) ירש אותו.
יורשי בית נייפרג עדיין מתגוררים בשווייגרן שבגרמניה.
ראש הבית הנוכחי, קרל אויגן, רוזן נייפרג (נולד ב-1951), נשוי לאנדריאה פון הבסבורג, נכדתו של קרל הראשון, קיסר אוסטריה.
בקיץ 1814 שלח פרנץ הראשון, קיסר אוסטריה את נייפרג ללוות את בתו מארי לואיז, אשתו של נפוליאון, לעיירת הנופש אקס-לה-בן, על מנת למנוע ממנה להצטרף לנפוליאון.
מארי לואיז התאהבה בנייפרג, והוא אף ייצג אותה בקונגרס וינה, אולם החדשות על כך לא התקבלו בעין יפה בעיני הציבור האוסטרי והצרפתי.
במסגרת קונגרס וינה, קיבלה מארי לואיז את דוכסות פארמה, אך הוחלט שלאחר מותה תועבר הדוכסות לבית בורבון, משום שבעלות הברית התנגדו שצאצא של נפוליאון ישלוט בנחלה כלשהי באירופה.
בשנת 1821 מת נפוליאון באי סנט הלנה, וזמן קצר לאחר מכן התחתנו מארי לואיז ונייפרג בנישואים מורגנטיים.
עוד לפני נישואיהם נולדו להם שני ילדים, בת, אלברטינה, ובן, וילהלם אלברכט.
לאחר נישואיהם נולדה להם בת נוספת, מתילדה, ועוד בן שמת במהלך הלידה.
מותו של נייפרג שבר לחלוטין את מארי לואיז, אולם על פי דרישות משפחתה היא נמנעה מלהתאבל עליו בפומבי.
ב-1867 קיבל בנם וילהלם אלברכט את התואר "נסיך מונטנואובו הראשון".
נכדו אלפרד, נסיך מונטנואובו השני היה אחד האישים המשפיעים בחצרו של פרנץ יוזף הראשון, קיסר אוסטריה.
הקו הזכרי של השושלת נכחד ב-1951 לאחר מותו של נינו פרדיננד, נסיך מונטנואובו השלישי.
אדם אימריך (בסלובקית: Adam Imrich; 1 בנובמבר 1897 – 11 בנובמבר 1975) היה יערן סלובקי.
בעקבות תרומתו להצלת בני משפחה יהודית בתקופת מלחמת העולם השנייה והשואה, יד ושם הכירה בו כחסיד אומות העולם.
אדם אימריך נולד ב־1 בנובמבר 1897, התגורר בעיירה סבינוב שבסלובקיה, והיה נשוי לאמה.
אימריך עבד כיערן וכמפקח ראשי בעיירת סבינוב.
אליזבטה טאקאובה, אחותה של אמה, שמוצאה נוצרי קתולי, הייתה נשואה לדסידריוס גרוסמן, רופא עיניים יהודי בעיר קושיצה.
כאשר קושיצה נכבשה על ידי הונגריה ב־2 בנובמבר 1938 עברו דסידריוס ואליזבטה לפרשוב, שנשארה בידי סלובקיה.
בשנת 1943 נולדה בתם סוזנה.
עם פרוץ המרד הסלובקי עברה המשפחה לעיירה הסמוכה, סבינוב, בה התגוררו אמה ובעלה אדם אימריך.
בני הזוג אימריך הסתירו את אליזבטה ואת דסידריוס בביתם.
בשל קרבת המקום לחזית הלחימה, עובדה אשר הפכה את האזור למסוכן מאוד, עבר גרוסמן להסתתר בהרים.
אליזבטה וביתה סוזנה נשארו בבית אחותה, והתחבאו במרתף לאורך היום.
אימריך סיפק לגרוסמן מזון ומדי פעם החזיר אותו לביתו על מנת שינוח.
האזור שוחרר על ידי הצבא האדום ב־19 בינואר 1945. לאחר המלחמה נשארו גרוסמן ומשפחתו בסלובקיה עד 1968 אז היגרו לגרמניה.
אדם אימריך נפטר ב־11 בנובמבר 1975.
ב־2007 פנתה סוזנה, בתו של גרוסמן, ליד ושם בבקשה להכיר תודה לאדם אימריך אשר הציל את חייה ואת חיי הוריה.
ב־18 ביוני 2007 הוכר אדם אימריך על ידי יד ושם כחסיד אומות העולם.
אדם אוֹכּרוּאשׁווִילִי (בגאורגית: ადამ ოქრუაშვილი אדם אוֹכְּרוּאַשְׁווִילִי; נולד ב-1 בינואר 1989) הוא ג'ודוקא גאורגי אשר מתחרה בקטגוריית המשקל הכבדה, מעל 100 ק"ג.
אוכרואשווילי מחזיק במדליית ארד מאליפות העולם משנת 2015. באליפויות אירופה הוא זכה בחמש מדליות.
אוכרואשווילי התחרה פעמיים במשחקים האולימפיים בלונדון 2012 ובריו דה ז'ניירו 2016 והודח בקרבות המוקדמים.
שנה קטגוריה עיר מדינה 2012 גראנד סלאם ריו דה ז'ניירו 2013 מאסטרס טיומן 2014 גראנד פרי טביליסי 2014 גראנד פרי בודפשט 2016 גראנד פרי אלמטי 2017 גראנד פרי טביליסי
אדם אפטרמן (נולד ב-1974) הוא פרופ' מן המניין בחוג לפילוסופיה יהודית ותלמוד באוניברסיטת תל אביב.
פרופ' אפטרמן הוא חוקר קבלה, מיסטיקה יהודית ופילוסופיה יהודית.
למד לתואר ראשון ושני בחוגים לפילוסופיה ומחשבת ישראל באוניברסיטה העברית והשלים את לימודיו באוניברסיטה העברית עם דוקטורט (בציון "מעולה") בהנחיית פרופ' משה אידל.
זכה במלגת אלון (תשע"א-תשע"ג) והתמנה בחוג לפילוסופיה יהודית ותלמוד באוניברסיטת תל אביב ב-2010 למרצה בכיר, ב-2015 קודם לפרופ' חבר וב-2020 קודם לדרגת פרופ' מן המניין.
פרופ' אפטרמן שימש כראש החוג לפילוסופיה יהודית ותלמוד בין השנים 2016-2021 ופרופ' אורח באוניברסיטת הרווארד ב-2015. אפטרמן הוא עמית מחקר בכיר במכון שלום הרטמן.
אחד מנושאי מחקריו של אפטרמן הוא ההיתכנות של חוויות של איחוד מיסטי, דהיינו - התמזגות מלאה עם האל, במיסטיקה היהודית.
רבים מן החוקרים המודרניים שוללים את קיומה של תופעה זו וטוענים שהמחשבה היהודית תמיד שימרה פער מסוים בין האל הבורא ובין האדם.
לשיטת החוקרים הללו, פיתחה היהדות שפה מיוחדת המפשרת בין שני הצדדים – שפת ה"דבקות" שבמסגרתה המיסטיקאי אמנם מגיע למגע ואף לאינטגרציה עם האל אך לעולם לא לאיחוד מיסטי מלא.
במחקריו יוצא אפטרמן נגד גישה זו וטוען כי גם המיסטיקנים היהודים פיתחו ועיצבו שיח מיסטי איחוד
כוונת המברך למקום המעשה: עיונים בפירוש קבלי לתפילות מהמאה הי"ג, לוס אנג'לס תשס"ד.
דבקות: התקשרות אינטימית בין אדם למקום בהגות היהודית בימי הביניים, לוס אנג'לס תשע"א.
אדם אופל היה יזם וממציא גרמני, משפר ייצור מכונות תפירה, מייסד יצרנית האופניים והרכב הגרמנית אופל (החברה הייתה קרויה: Adam Opel AG).
אופל נולד ב-9 במאי 1837 לווילהלם, מנעולן, ברוסלסהיים במדינת הדוכסות הגדולה של הסן, בממלכת פרוסיה.
אופל למד עם אביו עד גיל 20, כאשר קיבל את תעודת ההסמכה.
ההסמכה כמנעולן אפשרה לאופל להיות מנעולן המתמחה בבלגיה, בלייז', בבריסל, ומאוחר יותר בפריז שבצרפת, לשם הגיע באמצע 1859.
כשהתגורר בפריז, אופל התעניין בחדשנות של ייצור מכונת התפירה.
בשנת 1859 התחיל לעבוד אצל יצרן מכונות תפירה כדי ללמוד את טכנולוגית מכונות התפירה.
בנוסף, אחיו הצעיר של אדם אופל, ג'ורג', הגיע לפאריס כדי ללמוד את הטכנולוגיה החדשה הזאת.
בשנת 1862, חזר אופל לרוסלסהיים.
דודו של אדם אופל הציע לו דוכן פרות שלא היה בשימוש ברוסלסהיים כדי להקים סדנה לבניית מכונת התפירה שלו.
בשנת 1863 חזר ג'ורג' מצרפת כדי לסייע בהפקתם של המכונות.
באפריל 1867 התכונן אופל לבניית מפעל חדש בן שתי קומות ליד תחנת הרכבת, כשאביו נפטר, אופל צירף בית חדש למפעל שלו והתחתן עם בתו של בעל בית-הארחה ומבשלת הבירה, סופי שלר.
סופי הביאה איתה נדוניה משמעותית, שאותה השקיעה במפעל אופל.
סופי שכנעה את שתי אחיותיה להשקיע גם כן, ומנוע קיטור אשר נרכש, עזר להרחיב את החברה.
בשנת 1870 הוצגה מכונת תפירה חדשה בשם "סופיה", על שם אשתו של אופל.
בשנות ה-80 של המאה ה-19 זינקו המכירות של מכונות תפירה, עם התרחבות מתמדת של המפעל, ובשנת 1899 יוצרו יותר ממחצית המכונות במפעלו של אופל.
בשנת 1911 הגיעו לייצור של מיליון מכונות תפירה, באותו זמן שרפה הרסה את המפעל.
האחים אופל החליטו לוותר על ייצור מכונת התפירה, את מאמצי הייצור שלהם, הם החליטו לנסות לייצר את המוצרים הרווחיים יותר של אופניים ומכוניות.
לאדם ולסופי אופל היו חמישה בנים (קארל, וילהלם, היינריך, פרידריך ולודוויג), שהשתלבו בייצור מפעל האופניים והמכוניות.
יחד עם סופי, שהפכה לבעלת המניות העיקרית לאחר מותו של בעלה.
בשנת 1886 ייצרו משפחת אופל אופניים משלהם, ובשנת 197 יצא הבן קארל אופל לאנגליה כדי ללמוד את רזי התעשייה החדשה ולהביא דוגמאות של העיצובים האחרונים.
צעד זה הוביל לייצור רציני של דגמי אופניים, כולל "נמוך גלגל" ושלושה גלגלים (תלת אופן), עד סוף 1887.
כל אחד מהאחים אופל היה רוכב אופניים מצטיין שזכה בפרסים.
אדם אופל מעולם לא זכה לראות את המכוניות שנבנו על ידי החברה שהקים.
אופל נפטר בשנת 1895. לפי צוואתו, משפחתו ארגנה מחדש את החברה, שבה אלמנתו סופי היה בעל עניין העיקרי ושני בניו הבכורים היו בעלי מניות.
המשבר הראשון של החברה נוצר כתוצאה מדפלציה פתאומית של הגאות באופניים בשנת 1898. קריסה שנגרמה על ידי התרחבות יתר, בקרב יצרני האופנים הרבים.
למרות הדפלציה משפחת אופל הצליחו להמשיך.
מוצרים חדשים הוצגו כי הועסקו יותר מ -1,500 עובדים, שרובם גדלו בענף עם אופל.
מפעל האופניים התרחב, ובסופו של דבר הפך לגדול ביותר בגרמניה באמצע שנות ה-20 של המאה ה-20, עם קיבולת של 4,000 יחידות ביום, עם ציוד חדשני כגון הציור האוטומטי וציוד לציפוי באולמות דחוסים.
בין השנים 1928–1929 ייצרה את דגמי אופל ריג'נט.
בין השנים 1929–1931 בשורה של עסקאות מכרה משפחת אופל את עסקיהן, לקונצרן ג'נרל מוטורס, שהפכה את "Adam Opel AG" לחברת בת.
בשנת 1936, אופל מכרה את מפעל האופניים שלה ליצרנית האופניים והמכוניות הגרמנית NSU.
על שמו של אופל, הדגם אופל אדם מתוצרת יצרן הרכב הגרמני אופל, חברת בת של קונצרן הרכב ג'נרל מוטורס, אשר מיוצרת משנת 2012 (מודל 2013).
בבריטניה משווק הדגם בשם "Vauxhall Adam", על ידי ווקסהול מוטורס.
אדם בקימונו ירוק הוא סרט עלילתי סובייטי משנת 1991 בבימויהם של תמרלן קרגייב ובוריס קנטמירוב.
טאמו, בעל חגורה שחורה בקראטה, חוזר לעיר הולדתו במטרה לפתוח בית ספר לקראטה משלו.
מישהו בשם סדוי, שפתח בית ספר שכבר קיים בעיר, עוזר לטאמו להשיג את מטרתו, בדרישה בתמורה להיכנע לו.
אדם בלדיך (בפולנית: Adam Bałdych; נולד ב-18 במאי 1986, גוז'וב ויילקופולסקי) הוא מלחין וכנר פולני.
אדם בלדיך החל לנגן כינור בגיל 9. אחרי סיום בית הספר למוזיקה בעירו הוא המשיך בקטוביץ ואחר כך במכללת ברקלי למוזיקה בבוסטון.
בגיל 16 בוא התחיל להופיע במדינות אירופה וארצות הברית.
בשנת 2012 הוא הוציא אלבום Imaginary Room.
בעקבות הצלחת האלבום אדם בלדיך קיבל הזמנות להשתתף בפסטיבל הג'אז במונטרה ובפסטיבל הג'אז בלונדון.
בשנת 2013 הוא היה המוזיקאי הפולני הראשון שזכה בפרס ג'אז גרמני.
את האלבום השני The New Tradition אדם בלדיך עשה ביחד עם פסנתרן ישראלי ירון הרמן.
האלבום שוחרר בשנת 2014. אלבום זה קיבל פרס "אלבום ג'אז הטוב ביותר" בשנת 2014 בטלוויזיה הפולנית.
בשנת 2016 לאדם בלדיך הוענק עיטור פולני על פעילות בהפצת התרבות.
אדם הוא סרט קולנוע ישראלי משנת 1973. זהו סרט אימה ומסתורין עם אלמנטים של מותחן פסיכולוגי.
את הסרט הפיק וביים איש העסקים יונה דאי, שהיה הבעלים של קפה נגה בתל אביב.
דאי אף כתב את התסריט ביחד עם בת זוגו אלימה דאי.
צלם הסרט הוא אמיל קנבל ואת הפסקול כתב מישה סגל.
הכוכב הראשי הוא שמוליק קראוס, שגם כתב והלחין את שיר הנושא "זה קורה" (שהפך מאוחר יותר ללהיט גדול בפי אריק לביא).
ד"ר דן אדם הוא רופא מנתח, בעל כסף, יוקרה ומעמד חברתי, אך עם זאת מרגיש לא מסופק מחייו.
הוא מפתח עימות פילוסופי עם הפסיכולוג שלו בנוגע לטבע האדם.
העימות מסלים כאשר אשתו של הפסיכולוג אבישר נכנסת לסיפור.
במהלך הסרט מתגלה ד"ר אדם כאיש בעל הפרעות נפשיות שאינו מבין את מהות החיים, למרות היותו רופא בכיר בבית החולים, המציל חיי אדם.
ד"ר אדם יורד לחייו של ד"ר אבישר.
חוקרי משטרה חוששים שד"ר אדם עלול לרצוח אותו.
כשד"ר אבישר עולה על זהותו הוא עוקב אחריו והשניים נפגשים.
השניים עולים על סירת המנוע של ד"ר אדם, ומפליגים אל שטח מרוחק מהחוף, לעימות הסופי.
הסרט מציג סצנות סקס ואלימות.
הוא כולל פגיעה בבעלי חיים, שאינה מדומה.
אדם בן עזרא (נולד ב־18 בדצמבר 1982 בתל אביב, ישראל) הוא רב-נגן (מולטי-אינסטרומנטליסט), מלחין ומחנך ישראלי אוטודידקט.
בן עזרא מנגן ומלווה את עצמו בהקלטות ובהופעות בעיקר בקונטרבס.
אדם גדל בתל אביב, והחל לנגן בכינור כשהיה בן חמש.
בגיל תשע עבר לנגן בגיטרה.
לאחר תקופה בה ניגן על בס חשמלי, הוא גילה, בגיל 16, את הכלי אליו יהיה קשור בהמשך- והתחיל ללמוד לנגן על הקונטרבס.
אדם החל את הקריירה המוזיקלית שלו בהופעות במועדוני ג'אז ובתי קפה וניגן עם כמה נגנים והרכבים מקומיים.
פריצתו הראשונה לתחום הייתה בשנת 2008 עם גרסת הבס שלו לשיר הנושא של תוכנית הטלוויזיה "סיינפלד" כמו גם הביצוע שלו ל"Billie Jean" של מייקל ג'קסון אשר זכה להצלחה ויראלית.
אירוע זה משך את תשומת ליבה של חברת ההקלטות האמריקאית "CandyRat Records" שהוציאה לאור את הסינגלים "Openland" ו-"Flamenco" בשנת 2012.
באותה שנה ניגן אדם באלבום "פעמוני החופש: שירי בוב דילן" כמחווה לאמנסטי אינטרנשיונל שהושמע בגרסתו של כותב השירים אורן לביא לשיר "4Th Time Around".
2013 הייתה שנה משמעותית עבור אדם.
הוא החל במופעי יחיד באירופה ובארצות הברית, כולל הופעות בכנס האגודה הבינלאומית לבסיסטים ברוצ'סטר, ניו יורק, פסטיבל הג'אז של גאום (Gaume) בבלגיה, ו"מוזיקה בבורגו" בעיר טרמולי, איטליה, שם התארח גם כאמן אורח במהלך המופע של זמרת הג'אז האנגליה שרה ג'יין מוריס.
בנוסף השתתף במופעים עם אמנים נוספים כמו נגן הבס ריצ'רד בונה, נגן הגיטרה מייק סטרן והבסיסט וויקטור ווטן.
הוא הופיע גם בקאבר עם להקת הפרוגרסיב מטאל הישראלית Orphaned Land.
בשיר 'Jeremy' של פרל ג'אם .
כמה חודשים לאחר מכן, אדם החל בשיתוף הפעולה המתמשך שלו עם הזמרת אחינועם ניני ("נועה"), והופיע באלבום שלה "Love Medicin" בשנת 2014, כמו כן הצטרף אליה לסיורים בצפון אמריקה ובאירופה שכלל מופע עם הזמר היווני יורגו דאלארס והזמרת הפורטוגזית דולצ'ה פונטס באקרופוליס באתונה העתיקה.
בשנת 2014 אדם הצטרף לצמד מוזיקאים הקלאסיים Igudesman & Joo (אלכסיי איגודסמן והיונג קי ג'ו) במופע סילבסטר League Of X-traordinary Musicians, בקונצרטהאוס של וינה לצד הרכבים רב לאומיים נוספים.
באותה שנה הקים גם את "שלישיית אדם בן עזרא" החדשה (Adam Ben Ezra Trio) יחד עם נגן הגיטרה אדם בן אמיתי ונגן כלי ההקשה גלעד דוברצקי, אשר סיירה באירופה כולל הופעות בפסטיבל הג'אז של קטניה בסיציליה, איטליה.
בשנת 2015 מימן אדם אלבום הבכורה שלו "Can't Stop Running" דרך קמפיין מימון המונים ב-PledgeMusic.
כריכת האלבום, שצולמה על ידי עזרא גוזו מנסור, נבחרה כאחת התמונות הטובות ביותר של שנת 2015 על ידי המגזין הבינלאומי "Communication Arts".
בקיץ 2015, במסגרת סיבוב ההופעות שלו בצ'כיה, הופיע אדם ב"פסטיבל פילזן" ובפסטיבל "Pacovský Poledník" וכן במופע במועדון "Jazz Dock Club" בפראג.
מאוחר יותר באותה שנה הוא שוב איחד כוחות עם "Igudesman & Joo" בפסטיבל לוצרן בשווייץ, וכן הופיע קונצרטים סולו באופרה הלאומית הרומנית, בטימישוארה, רומניה ובפסטיבל "Double Bass Passion" בבלגרד, סרביה.
מלבד הופעות רבות, פרסם אדם את האלבומים "Pin Drop", שהוקלטו באולפני Little Big Beat בליכטנשטיין ויצאו ב-Ropeadope Records בשנת 2017, ו- "Hide and Seek" בשנת 2020.
בנוסף למוזיקה החיה שלו, אדם עשה לעצמו שם דרך ערוץ היוטיוב שלו.
הסרטונים שלו זכו ליותר מ-7 מיליון צפיות והסרטון המקורי שלו "Can't Stop Running" הניב יותר ממיליון צפיות.
הוא ידוע בזכות ההופעות שלו בשירי נושא בסדרות טלוויזיה כמו "דקסטר"ו"מד מן".
אדם מצטט בנגינתו את באך, סטינג, דביסי, צ'יק קוריאה, אדי גומז וג'אקו פסטוריוס, פלמנקו ומוזיקה ערבית כהשראתו המוזיקלית.
אדם נחשב לחלוץ בסגנון נגינה חדש על הבס הזקוף, בו הוא מנגן ומתופף בכלי שלו במקביל, על מנת להשיג צליל גרוב עשיר.
בנוסף לנגינת הקונטרבס, הוא ידוע בכך שהוא משלב כלי נגינה שונים בהופעות החיות והקלטות שלו, כולל פסנתר, גיטרה בס, גיטרה, קלרינט, עוד, חליל וקחון, ובשימוש בלופר ובדוושות אפקט.
אדם בים הוא אירוע בו נפל אדם למים במהלך הפלגה.
כאשר מישהו מנוסעי כלי השיט נופל מעבר לדופן לים זהו תמיד מצב בלתי צפוי ובתנאים קשים.
אפילו השחיינים הטובים ביותר עלולים להיות מבולבלים כאשר הם נופלים באופן בלתי צפוי למים.
ברגעים כאלה אין זמן לחשוב.
פעולה נחרצת היא בעלת חשיבות עיקרית כאשר אדם נופל מעבר הסיפון ולים.
מתחילים לפעול באופן אוטומטי ופעולות אלו מבוססות לחלוטין על הידע וההכשרה שנצברו לפני התאונה.
צוות הספינה לא יכול להתמודד עם מצב כזה אלא אם כן הם מוכנים לכך לחלוטין.
לכן חיוני שתרגילים יתבצעו לעיתים קרובות על סיפון כלי השיט.
מאז שנת 2000, נפלו מספינות תענוגות לים 284 אנשים, כאשר 41 נוספים נפלו מספינות מעבורת גדולות.
בכל חודש נתון, כשני אנשים נופלים מהסיפון ובין 17% ל-25% מהם מחולצים וניצלים ממוות בים.
היא קריאה לכל צוות כלי השיט של אזעקה כללית, בדומה לאזעקת שריפה, או אזעקה מסוג אחר, היא קריאה שניתנת על גבי כלי שיט כדי לציין שחבר צוות או נוסע נפל מהספינה למים וזקוק לחילוץ מידי.
מי שרואה את נפילתו של האדם יצעק: "אדם בים" מעבר לסיפון!" ואז יש לדווח על הקריאה פעם אחת על ידי כל איש צוות בטווח שמיעה, גם אם לא ראו את הקורבן נופל, עד שכולם על הסיפון שמעו ונתנו את אותה קריאה.
זה מבטיח שכל שאר אנשי הצוות קיבלו התראה על המצב, ובמיוחד על גשר הפיקוד של האונייה, ומודיע לקצינים שבו על הצורך לפעול מיד להצלת הקורבן.
הצבעה מתמשכת לכיוון הקורבן עשויה לסייע להגאי להתקרב אל הקורבן.
האדם במים נמצא ב"סכנה חמורה וקרובה" תועבר קריאת מצוקה Mayday Mayday לצורך התרעה מיידית בכל אמצעי הקשר כך שכלי שיט בסביבה ושירות ההצלה האזורי יקבלו התרעה מיידית.
נפילת אדם לים מכלי שיט מסוגים שונים הוא מצב מסוכן לכל כלי שיט בים.
מבין כל האיומים והסכנות היכולות להשפיע על נתיב ההפלגה של כלי שיט, תאונות הקשורות לנפילת אדם מעבר לדופן ולים היא אחת מהן.
לרוע המזל, לפי הדיווחים בנושא, אחוז גבוה של מקרי הנפילה לים מסתיימים במוות.
לכן, זה חשוב מאוד שצוות כלי השיט יפעל מיידית כדי לבצע את שיטת החילוץ המתאימה כך שחיי האדם שבים או במים לא יהיו בסכנה.
להלן מובאות מספר סיבות אפשריות מדוע ימאים עלולים למצוא את עצמם בים:
תפיסה ומשיכה על ידי כבלי התקשרות לחוף.
נפילה ממבנה עילי או סולם, על הספינה או סולם מעבר לדופן (למשל, עבור העלאת/הורדת נתב).
מעבר מעל חבלי/כבלי מתכת של מעקה או מעקה קשיח של כלי השיט.
הימצאות במצב של השפעת שיכרות ממשקאות אלכוהוליים או סמים.
עבודה במצב של ראות לא טובה ונמוכה או היסחפות מהסיפון לים בגלל מצב ים גבוה.
מעידה על סיפון חלקלק בגלל משברים ומים על הסיפון, במצב ים שקט או גבוה.
פגיעת זרוע של מנוף בספינה או מנור בסירת מפרש.
טיפוס על סולמות חבלים לטיפוס על תורן (ratlines) של הספינה (למשל, בספינת מפרש גדולה).
קפיצה בכוונה לים בניסיון התאבדות.
אדם עלול ליפול מסיפון מכל מיני סיבות נוספות אחרות.
נפילה מעל הסיפון היא אחד הדברים המסוכנים ביותר ומסכנים חיים שיכולים לקרות בים.
הדבר נכון במיוחד אם אדם נופל מכלי שיט גדול ואיטי לתמרון, או מסירה קטנה מאוישת בצוות קטן מדי, ולא מספיק לפיקוח ותמרון.
בכלי שיט עם מפעיל יחיד ושימוש בציוד היגוי עצמאי ואוטומטי, או כאשר מפליגים בלילה או בתנאי סערה, המצב בדרך כלל קטלני.
אם האדם הנופל מסיפון לובש חגורת הצלה סיכויי ההישרדות שלו משתפרים משמעותית.
נקיטה באמצעים בטיחות יכולה למנוע הגעה מצב בו איש צוות נופל או נסחף מעבר לדופן ולים.
אמצעי בטיחות מינימליים אשר יינקטו על ידי הצוות או נוסעים על כלי שיט כדי למנוע הגעה למצב של אדם בים הם כדלקמן:
חגירת ציוד מגן חיים מתאים, כמו חגורות הצלה, חבל או רתמת-בטיחות ונעלי בטיחות כאשר עובדים קרוב לדופן הספינה.
נקיטת תשומת לב רבה ואמצעי בטיחות נוספים בעת עבודה במזג אוויר קשה וים גלי יחד עם סיפון רטוב וחלקלק או מצופה בקרח.
אבטחת כל עבודה בקרבת הדופן עם בקרה והשגחה על ידי קצין מיומן.
גשר הפיקוד צריך להיות מעודכן בתחילת וסיום העבודה.
לאבטח באורח יומיומי עצמים עומדים או בולטים בכלי השיט והסיפונים שלו, כמו, נקודות קשירה (bollards), דלתות מחסנים ומדורים (hatches) או משטחים מוגבהים אחרים וכן שימוש בסולמות ליד תמיכות כדי שלא יהוו סכנה לצוות לנפילה לים לאחר היתקלות בהם.
כמו כן חשוב להיות ערים וקשובים למצב של חברי צוות אחרים.
אנשים נוטים להיות במצב של שיכרות באם שתו יותר מדי או שהם סובלים ממחלת ים.
אם לכלי שיט עם מפרשים יש מנוע מתפקד, יש להתניע אותו בהקדם האפשרי (לאחר בדיקת חבלים נגררים העלולים להסתבך במדחף/ים).
ברגע שהמפרשים תחת שליטה צריך להמשיך מיד בפעילות החילוץ כמו עבור סירת מנוע.
תמרוני שיט שונים היו מומלצים ולימדו להתמודד עם מצבים של אדם שנפל למים או לים מעל כלי שיט.
מי שרואה את התאונה צריך לצעוק, "אדם נפל מעל הסיפון!" בקול רם וברור כדי להזהיר את שאר הצוות.
לפחות אדם אחד, צריך לעשות דבר אחד בלבד והוא לעמוד ולהצביע על הנפגע, תוך שמירה על קשר חזותי רציף עמו.
כל מכשיר סימון ו/או ציוד ציפה שיש בהישג יד צריך להיזרק קרוב ככל האפשר לנפגע על ידי אנשי צוות אחרים.
זה יכול להיות מצוף עגול או בצורת פרסה או גלגל הצלה, מצוף S.O.S מתנפח (הקיים גם בסירות הצלה) או מצוף עם מוט לסימון מיקום נפילת אדם מעבר הסיפון לים, ואפילו אות עשן צף.
אם הציוד קיים בכלי השיט, יש להפעיל גם התראות על "אדם נפל מעבר לסיפון!" בכל ציוד אלקטרוני זמין, כולל מקלטי GPS, DSC ומשדרי רדיו.
הפעולה הישירה ביותר היא לעצור את הסירה מיד, קרוב מאוד לנפגע.
ניתן לעשות זאת על ידי הפנייה מיידית של החרטום של הסירה מול הרוח מבלי למתוח את יריעות ו/או זרועות של המפרשים, כך שהסירה תעמוד למעשה מול הרוח ולא תסחף או שתסחף מעט, ממקומה הנמצא קרוב למקום התאונה.
בנסיבות מסוימות, זה עשוי להספיק, וניתן לחלץ את הנפגע כשהסירה נסחפת בחזרה אליהם.
עם זאת, במקרים רבים, התמרון משאיר את הסירה רחוק מדי בשביל חילוץ כזה.
במקרה זה, יש למתוח את המפרש הראשי כך שהפנייה נמשכת עד שהסירה מסתובבת, הרוח נושבת מכיוון הירכתיים והסירה מפליגה במורד הרוח, וכך היא שוב חולפת על פני הנפגע כאשר אז על ידי פנייה שוב מול הרוח היא נעצרת ליד הנפגע ומתחילה בפעולת החילוץ.
מומלץ לא להתאים את המפרשים לשיט יעיל במורד (עם) הרוח, כדי שלא תיבנה מהירות רבה מדי בהתקרבות לנפגע.
היתרונות העיקריים של שיטה זו הם הפשטות שלה, מה שהופך אותה לאידיאלית עבור צוותים קטנים, והעובדה שאין צורך לתמרן את הסירה הרחק מהנפגע, מה שמפחית את הסבירות שהצוות עלול לאבד מגע חזותי עימו.
הגעה – פנייה – הגעה
התמרון המסורתי יותר גוזל זמן רב יותר ודורש יותר מיומנות שיט, אך הוא גמיש יותר ובעל סיכוי פחות של כישלון כיוון שהוא נותן להגאי יותר זמן לבצע התאמות ותיקונים בנתיב ובגישה.
הוא מתאים יותר לים הפתוח ולתנאים סוערים וסוערים יותר.
מיד לאחר התאונה, הסירה מפליגה על כיוון התרחקות מהנפגע, כאשר איש צוות אחד או יותר, שומר על מגע חזותי מתמיד עם הנפגע.
ברגע שיש מקום לתמרן בביטחון, פונים בחזרה לעבר הנפגע על ידי תמרון של חצי סיבוב (פנייה של 180°) ועזרה של ההכוונה החזותית.
חשוב לגשת ולהגיע אל הנפגע קרוב ככל האפשר, על מנת להקטין את השפעת המפרשים על מנת להאט את מהירות הסירה עד עצירה ליד הנפגע ככל האפשר.
על ההגאי לבדוק אפשרות תמרון זה במהלך הגישה על ידי הקטנת המהירות בגישה לנפגע תוך כדי שמירת כושר התמרון כדי לאפשר את יכולת ההכוונה של הסירה בדיוק אליו, לפי הצורך.
אם הנפגע, נמצא רחוק מדי בכיוון מול הרוח במהלך תמרון הגישה אליו, ייתכן שיהיה צורך לעלות מעל לרוח מעבר לנפגע, כדי להבטיח שהסירה תגיע לקרבתו, כך שלא תיעצר במורד הרוח של הנפגע, במרחק גדול מדי מהנפגע, בסוף התמרון.
בסופו של התמרון, הסירה עומדת במקומה בכל אורכה קרוב לאדם במים, במטרה לחלץ אותו מאמצע הספינה.
זה עשוי ורצוי להיות מעל הרוח של הנופל ולהיסחף עד אליו ברוחות קלות, כך שהיא נסחפת לאט בעזרת הרוח עד אליהם לשם חילוצן.
ובמעלה הרוח ובמרחק של מטרים ספורים ברוחות מתונות.
או במורד הרוח במרחק זריקת חבל או גלגל הצלה הקשור בחבל, אם הם בהכרה תוך כדי זהירות לא לפגוע בנופל על ידי מכה קשה מקצה החבל, אשר עם קשר "ראש טורקי" בקצהו בדרך כלל או מגלגל ההצלה.
בסירת מנוע, או בסירת מפרש עם מנוע פועל, רוב האנשים שנאלצים לתמרן בשעת חירום ישתמשו במנוע.
זה מציג את הסכנה הנוספת לפיה הנפגע עלול להיפגע עוד יותר מהמדחף המסתובב במקום קרוב אליו.
חשוב לבצע בדיקה כפולה באם אין בסירה חבלים שנגררים במים לפני הפעלת המנוע.
ייתכן שהם נעקרו ממקומם עקב נפילת הנפגע למים, או אולי נזרקו מאוחר יותר על ידי אנשים על הסיפון שניסו לעזור, אבל ברגע שהם מסביב למדחף, הם יכולים להוציא את המנוע משימוש, בדיוק כאשר זה נחוץ להיות שימושי ביותר.
ניתן להשתמש במנוע העזר של היאכטה במהלך הגישות הסופיות אל הנפגע, בעזרת כל אחת משיטות ההפלגה המתוארות לעיל, ומנועי סירת מנוע ישמשו בכל מקרה את התמרון שיבוצע.
המנוע/ים חייבים להיות בהילוך סרק לפני שמתקרבים לנפגע, וניתן אפילו לכבות אותם לחלוטין במהלך החילוץ בקרבת הנפגע כדי להקל על התקשורת, להפחית את האדים ולאפשר לאנשים להתרכז במשימת החילוץ שיש לבצע.
את כל אנשי הצוות המעורבים בחילוץ יש לרתום, בחבלים או ברתמות הגנה.
תנאי הים שהובילו לנפילה הראשונה עלולים להוביל לכך שאנשים נוספים יגיעו למים.
חשוב מאוד שאנשים נוספים לא יקפצו "לעזור", או יפלו למים בשוגג.
בעת חילוץ ביש להעלות בהקדם האפשרי, את הנופל מהמים לסירה.
לכלי שיט מנועי יש לרוב פלטפורמות אופקיות או סולמות בירכתיים, ייתכן שאנשי הצוות יוכלו להעלות ולהניח שם את הנפגע.
אם לכלי השיט יש סירה פנויה, ייתכן שניתן יהיה לחלץ את הנפגע לתוך הסירה ומשם לכלי השיט הראשי, במיוחד אם הסירה נשמרת על מנופי הרמה בירכתיים המשמשים להעלאה והורדה שלה.
ברוב גופי כלי השיט, הסיפונים הצדדיים נמוכים ביותר מעל קו המים ובעלי גישה חופשית ביותר באמצע הספינה, וכאן יש להעלות ולהחזיר את הנפגע לסיפון כלי השיט.
אם מעקות ההגנה של הסיפונים הם מכבל מתכתי, צריכים להיות בעלי קשירת חבלים או שחרור וסגירה מהירים בקצה אחד כך שניתן יהיה לשחרר את הכבלים התחתונים, או את שניהם, כדי להקל על החילוץ.
פעולת החילוץ שונה עבור נפגע בהכרה לעומת מחוסר הכרה, לאחר זמן קצר מאוד במים קרים, אפילו אדם בהכרה בכושר יאבד כוח וזריזות באופן ניכר ויזדקק לעזרה לעלות, במיוחד בלבוש רטוב כבד.
מצבו של אדם בשלבים המוקדמים של היפותרמיה יכול להחמיר במידה ניכרת על ידי הרמה אנכית של הנפגע כך שמחזור הדם שיש לו מתנקז מהראש אל כפות רגליו.
עדיף הרבה יותר לחלץ את הנפגע בצורה אופקית ככל האפשר.
חלקי ציוד שונים נמצאים בשוק כדי לעזור לצוותים קטנים או מוחלשים להתמודד עם הבעיה הזו, אבל שום דבר לא מנצח את המאמצים המשולבים של כמה ידיים חזקות שאוחזות פריטי לבוש שונים על הידיים, הגוף והרגליים, וגוררות ביחד את הנפגע אל הסיפון.
בים סוער, הגלים שגרמו לנפילה יכולים לפעמים לעזור על ידי הרמת האדם הצף מעלה בהישג יד מהסיפון הצדדי כשהסירה מתנדנדת.
יש להקפיד על מה לעשות כאשר כל גל יורד אם האדם עדיין לא על הסיפון, שכן משקלו יכול למשוך אנשי צוות בעצמם.
ניתן להחזיק לולאות של חבל מתחת לזרועות ומאחורי הברכיים על גל אחד במהלך שקיעת הגל ולגרור אותם שוב במהלך העלייה הבאה, אם זה אפשרי.
נפגע בריא עשוי לטפס על סולם פחות או יותר ללא סיוע, אם כי יש לשקול את הסכנות של התקרבות לירכתי הסירה בים סוער אם שם נמצא הסולם השימושי היחיד.
נפגע בכושר עשוי לעלות עם רגל בתוך לולאה פשוטה של חבל ולהרים את עצמו אל המעקה.
קורבן היפותרמי, פצוע או מחוסר הכרה עלול להיות ממש לא מסוגל לעזור לעצמו.
במקרה זה ניתן להשתמש ברשתות, מתלים, סירה מתנפחת או סירת הצלה, עם או בלי סיוע נוסף של גלגלת ביחס של 4:1 או טוב יותר.
גלגלת כזו עשויה להיות בשימוש של מפרש ראשי עבור מנור, או עשויה להיות מיועדת לעבודה ומאוחסנת במקרה הצורך.
כננת של היאכטה, אם קיימת, עשויות גם להיות לעזר.
ניתן להשתמש בטכנולוגיה גם כדי לסייע בחילוץ של אנשים שנפלו מעבר לסיפון.
רשמים/דפסות של מפות GPS המיועדים לשימוש ימי כוללים כפתור Man Overboard (MOB).
כפתור זה נלחץ ברגע שהושמעה אזעקת אדם מעבר לסיפון, מה שגורם לרשם לתעד את המיקום האחרון הידוע של האדם שמעבר לסיפון.
זה מאפשר להחזיר את הסירה בקלות למקום הנפילה של חבר הצוות גם אם אבד המגע החזותי.
מספר יצרנים מייצרים אזעקות של אדם מעבר לסיפון שיכולות לזהות באופן אוטומטי תקרית של אדם מעבר לסיפון.
החומרה מורכבת מיחידות בודדות שלובש כל איש צוות, ויחידת בסיס.
חלק מהמערכות מופעלות במים: כאשר יחידה בודדת באה במגע עם מים, היא שולחת אות ליחידת הבסיס, מה שמשמיע את אזעקת אדם מעבר לסיפון.
מערכות זיהוי אוטומטיות אחרות מסתמכות על אות רדיו קבוע המועבר בין יחידה בודדת ליחידת הבסיס; יציאה מחוץ לטווח השידור של היחידה הבודדת ו/או נפילה למים גורמים לאות הרדיו להתדרדר מהר באופן חמור, מה שגורם ליחידת הבסיס להשמיע את אזעקת אדם מעבר לסיפון.
חומרה של יצרנים מסוימים משתלבת עם מערכות אחרות בסירה; לדוגמה, הוא עשוי להפעיל מתג הורדת המצערת של המנוע, ולעצירת כלי השיט, או לשלוט בטייס/נווט האוטומטי כדי לחזור לנקודת האדם שנפל לים.
בהפלגת הסיום של בית הספר לקציני ים, באוגוסט 1956, בהפלגת הסיום של מחזור א' בית הספר לקציני ים עכו באוניית "צים נחשון", בפיקוד רב חובל אנריקו לוי, נפל המדריך אלכס קרני למים.
הנפילה נראתה, רב החובל ביצע תמרון בוטקוב מושלם חזר ואסף את הנופל.
לקדטים היה מנהג לכבס את בגדי העבודה קשורים בחבל שנשתרך מאחורי האנייה.
קרני נאחז בחבל הכביסה וכך ניצל.
ב-21 באוקטובר 1968, נמצאה המשחתת אח"י יפו (ק-42) במרכז הים התיכון, בדרכה לנמל אוגוסטה באיטליה, למפגש עם אח"י חיפה (ס-322) שבאה משרבורג.
בקטע הים שבין כרתים לסיציליה, הים היה גבוה והמשחתת רכבה עם כיוון הגלים במהירות 18 קשר.
הסיפונים היו יבשים וחלק מצוות המשחתת שלא היו בתפקיד נמצאו על הסיפון מאחורי הארובה.
לפתע גל גדול הציף את הסיפון מצד שמאל לצד ימין.
החיילים נרטבו ולאחר שעבר הגל הבחינו החיילים כי אחד המכונאים, ג'ורג' גודל, חסר.
הכבל במעקה הסיפון במקום בו עמד לאחרונה נמצא קרוע.
מפקד המשחתת, סא"ל פנחסי, הורה מיד להפנות את האנייה בנוהל תמרוני חילוץ אדם בים, שינוי כיוון תנועת האונייה ימינה ואחר כך שמאלה ב-180 מעלות בחזרה על אותו הנתיב.
המשחתת האטה מהירותה והחלה בחיפושים אך החשיכה הפחיתה את יעילותם.
בבוקר הצטרפו לחיפושים מטוסים של חיל האוויר האיטלקי ומטוס נורד של חיל האוויר הישראלי.
אף על פי שהנעדר היה חגור בחגורת ההצלה כמו כל אנשי הצוות אך הוא לא נמצא.
תחקיר האירוע, שבוצע מיד עם חזרת האונייה לחיפה, מייחס את המקרה לגל פרא פתאומי ובודד, שהגיע מכיוון החרטום, בעוד שהגלים עד אז וגם לאחר מכן, הגיעו כולם מכיוון הירכתים.
הימאי שנעדר היה בוגר מחזור י"א של בית הספר לקציני ים עכו ומניצולי צוות אח"י אילת.
הוא נלקח על ידי הים בדיוק ביום השנה לטיבוע המשחתת אילת.
אח"י נגה (ק-22) שימשה כאוניית הדרכה לקורס חובלים ובתי ספר ימיים.
בקיץ שנת 1969, בעת שהפליגה בפיקוד דב רם, בקרבת החוף מדרום לאשדוד עם חניכי קורס חובלים.
נפל חובל שהתכופף מעבר לסיפון כדי להקיא.
הדבר היה בלילה, באונייה לא הבחינו בנפילתו והיא המשיכה בדרכה.
החובל שחה לכיוון החוף והתקרב למצוף התקשרות במעגן קו צינור אילת אשקלון שהיה אז בבנייה.
גוררת שיצאה מאשדוד והביאה עובדים גילתה ואספה אותו.
הלקח שנלמד בכל אוניות חיל הים – איסור להקיא מעבר לדופן.
בפינות המבנה הוצבו דליים לשם הקאה.
דייג נפל למים מספינת הדיג 'כרמל', ב-14 בפברואר 1972, מערבית לחוף שפיים, החלו חיפושים על ידי אח"י חנית (סער 3), דבור, ספינת משטרה ומטוס סיור הדייג לא נמצא.
מאח"י בת שבע נפל ב-18 באוגוסט 1976 רב"ט , אחד המכונאים, בעת הפלגת אימונים מדרום לאי טירן.
היה זה לקראת רדת החשיכה והמכונאי הלך לבדו לבדוק פעילות המנועים החיצוניים.
לאחר שהובחנה היעדרותו החלו חיפושים אך הוא לא נמצא ונחשב כנעדר.
לוחם דבור נפל למים מדבור 871 בעת סיור מול אשדוד, ב-5 בינואר 1984. נערכו חיפושים על ידי כלי שיט ומסוקים אך הנופל לא נמצא ונחשב חלל צה"ל שמקום קבורתו לא נודע.
אדם בכרי הוא שחקן ערבי-ישראלי.
בכרי נולד ביפו למשפחה שעסקה בקולנוע; אביו, מוחמד בכרי, היה שחקן ובמאי קולנוע, וגם אחיו סאלח וזיאד הם שחקנים.
בעל תואר ראשון כפול בספרות אנגלית ואמנות הבמה מאוניברסיטת תל אביב.
בנוסף למד במכון לי סטרסברג לתיאטרון ולקולנוע שבניו יורק.
מתגורר כיום בשכונת איסט וילג' שבניו יורק.
בכרי החל את קריירת המשחק שלו בגיל 13, אז הופיע לראשונה בהצגה "זגרודת אלארד" (יללת האדמה) בתיאטרון אל-מידאן בחיפה ובנצרת.
זמן קצר לאחר שסיים את לימודיו, הוא לוהק לתפקיד הראשי לסרט הדרמה "עומאר" בבימויו של האני אבו אסעד.
בשנת 2014 השתתף בעיבוד של הבמאי אסיף קפדיה ל"עלי ונינו", רומן לאומי אזרי המתרחש בתקופת הרפובליקה הדמוקרטית של אזרבייג'ן.
בשנת 2018 הופיע בכרי בתפקיד הראשי בסרט האוסטרלי "Slam" בתפקיד ריקי נאסר.
שנה לאחר מכן השתתף בסרט המותחן הפוליטי "סודות מדינה" בתפקיד יסאר, בן זוגה של קתרין גאן.
בשנת 2021 כיכב בסדרה הלבנונית "Hell's Gate" בתור אדם, גבר מבודד שחייו משתנים כאשר אישה מגיעה אל מפתן ביתו, וכל זה תחת משטר אוטוריטרי בביירות 2052.
בשנת 2022 שיחק בסרט הדרמה-קומי הבריטי-פלסטיני "סוף שבוע בעזה" (אנ') של הבמאי יליד נצרת - באסיל חליל; המגולל את סיפורם של אזרח בריטי (סטיבן מנגן) שמגיע לבקר את חברתו הישראלית-יהודייה, קרן (מונא חוא), והשניים נאלצים לברוח למקום היחיד שלא התפשט בו וירוס קטלני, רצועת עזה.
בשנת 2024 התראיין בבירות לפודקסט לבנוני בערוץ יוטיוב פופולרי (SARDE after dinner) והביע ביקורת חריפה כלפי ישראל אותה הציג כמדינת כיבוש-אפרטהיד גזענית, קולוניאליסטית ומרושעת.
שנהשם הסרטתפקידבמאיהערות2012Unfoldאליאס סוחנוןאינגריד צ'יקאויסרט קצר2013עומארעומארהאני אבו אסעד2014A little bit of badקנת'פטריק פון ברקנברגסרט קצר2016עלי ונינו עלי חאן שירוונשיראסיף קפדיה2018Slam ריקי נאסרפארת'ו סן-גופטהסרט אוסטרלי-צרפתי2019סודות מדינהיסאר גאןגאווין הודסרט בריטי-אמריקאיAmsterdam to Anatoliaמרואןסוזן יוסףסרט קצר2022סוף שבוע בעזה (אנ')וואלידבאסיל חלילסרט בריטי-פלסטיני2025כל מה שנשאר ממך (אנ')שרין דביססרט גרמני-קפריסאי
שנהארגוןפרסעבורתוצאההערות2013פרסי המסך של אסיה פסיפיקההופעה הטובה ביותר של שחקן/יתעומאר2014פסטיבל הסרטים הערבי של מאלמההשחקן הטוב ביותר2015פרסי קלוטרודיסהשחקן הטוב ביותר2018פסטיבל סרטי הלילות השחורים של טאליןהשחקן הטוב ביותרSlam2019מעגל מבקרות הקולנוע הנשיםהצמד הטוב ביותר סודות מדינה
אדם אחר הוא אלבומו החמישי של הזמר-יוצר אבי בניון והוא יצא לאור בשנת 2016.
את 10 הרצועות באלבום כתב והלחין בניון עצמו מלבד השיר מעל פסגת הר הצופים אותו כתב אביגדור המאירי.
את רצועה 10 באלבום 'שירים לשלום' כתב בניון תוך כדי מלחמת צוק איתן.
את השיר 'מוסר אביך' מבצע בניון בדואט עם אחיו עמיר בניון.
על העיבוד וההפקה מוזיקלית בניון עצמו ותומר מתנה.
ביולי 2015 הוציא בניון את הסינגל הראשון מהאלבום בשם אדם אחר, לקראת יום העצמאות 2016 הוציא בניון את הסינגל השני מהאלבום אורות ישראל.
אדם אונדרה (בצ'כית: Adam Ondra; נולד ב-5 בפברואר 1993) הוא מטפס צ'כי מקצועי, זוכה גביע העולם (7 פעמים), אלוף העולם (4 פעמים) ואלוף אירופה (פעמיים), הן בהובלה והן בבולדרינג.
המטפס היחיד בקטגוריית הגברים שזכה באליפות העולם באותה שנה (2014) בהובלה ובבולדרינג.
אונדרה הצליח לסיים יותר מ-1,550 מסלולים המדורגים בין 8a ל-9C.
הוא סיים מסלול אחד 9C, ו-3 מסלולים בדירוג 9b+.
הוא התחיל לטפס בגיל 6 בעקבות הוריו המטפסים, וכבר בגיל 6 נרשמה ההצלחה הראשונה של אדם כאשר צלח מסלול 6a בקרואטיה.
כבר בגיל 13 הצליח אונדרה הצליח לסיים מסלול 9a וצבר לעצמו שם כמטפס שמצליח לסיים את המסלולים המאתגרים ביותר בעולם בקלות.
בגביע העולם שנערך ב-2009 בהיותו בן 16 התחרה בפעם הראשונה כבוגר וזכה בשתי מדליות זהב בענף ההובלה ובמשולב.
שנה לאחר מכן ב-2010 זכה בשתי מדליות זהב בענף הבולדרינג ובמשולב וכך הפך להיות המטפס הראשון בהיסטוריה שזכה בשני ענפים (הובלה ובולדרינג).
באליפות העולם שנערכה ב-2014 זכה בשתי מדליות זהב בהובלה ובבולדרינג ובכך ההיה למטפס הראשון בעולם שזכה בשני ענפים אלה באותה אליפות.
ב-3 בספטמבר 2017 טיפס במערה בנורווגיה, כאשר צלח את מסלול ה-Silence המדורג 9C בגובה 45 מטר והפך למטפס הראשון בעולם שסגר מסלול 9c ללא עצירה (Red Point).
באולימפיאדת טוקיו (2020) נערכה לראשונה תחרות טיפוס.
הוא סיים בענף speed במקום רביעי, בענף הבולדרינג במקום שישי, בענף ההובלה סיים במקום שני ובסיכום הכללי סיים במקום שישי ולא זכה במדליה למרות כל הציפיות.
אדם אונדרה ותרומה שלו בישראל
ב-27 בנובמבר 2017 טיפס על צוק מנרה לאחר שהוזמן על ידי המטפס עופר בלוטרייך בכדי לייצר יותר מודעות ולחזק את ענף הטיפוס בארץ.
בעקבות ביקורו זכה להיות המטפס הראשון שמסיים ב'פלאש' את ה-9a הראשון בישראל וזכה לבחור שם למסלול, הוא בחר לקרוא למסלול Climb Free.
אדם אונאס הוא כדורגלן צרפתי-אלג'יראי המשחק בעמדת החלוץ בא-סד.
אונאס נולד בשמברי-לה-טור שבצרפת להורים ממוצא אלג'יראי.
אביו היה שוער ובהשראתו אונאס התחיל לשחק כדורגל כשהיה היה בן 10. באפריל הצטרף לקבוצת המילואים של הורדו.
ב-4 באוקטובר 2015 ערך את הופעת הבכורה שלו בקבוצה הבוגרת בהפסד 3-2 ללוריין ואף כבש את שער הבכורה שלו בקבוצה.
כחודשיים לאחר מכן חתם על חוזה לשלוש וחצי שנים .
ב-3 ביולי 2017 אונאס ותם בנאפולי.
ב-15 בפברואר 2018 הבקיע את שער את שערו הראשון בקבוצה בהפסד 3-1 לר.ב.
לייפציג במסגרת 32 האחרונות של הליגה האירופית.
ב-30 באוגוסט 2019 הושאל לניס עד לסיום העונה עם אופצית רכישה.
ב-6 באוקטובר 2020 הושאל לקליארי אולם עזב אותה ב-28 בינואר 2021 עקב מיעוט בדקות משחק.
ב-1 בפברואר 2021 הושאל לקרוטונה.
ב-14 בפברואר כבש את שערו הראשון בקבוצה בהפסד 2-1 לססואולו.
ב-7 במרץ כבש את שערו השני בקבוצה במשחק נגד טורינו.
בסיום המשחק קיבל הודעות נאצה בחשבון האינסטגרם שלו מאוהדי טורינו שכינו אותו "קוף", קראו לו "לחזור לאפריקה" ואפילו הודעות עם איכולי מוות.
ב-1 בספטמבר 2022 אונאס חתם לשתי עונות בליל.
ב-2 בנובמבר 2024 חתם בא-סד מליגת העל הקטרית.
אונאס היה זכאי לייצג גם את צרפת וגם את אלג'יריה.
אחרי שבנעוריו שיחק בנבחרת הנוער של צרפת באוקטובר הודיע כי החליט לייצג את נבחרת אלג'יריה.
ב-5 בספטמבר 2017 ערך את הופעת הבכורה שלו בנבחרת בניצחון 0-1 נגד .
ב-1 ביולי 2019 הבקיע את שער הבכורה שלו בנבחרת בניצחון 0-3 נגד במסגרת גביע אפריקה לאומות 2019 בו זכתה אלג'יריה.
אדם בַּחוּג , קיצור של "אדם בחוג הבקרה", הוא מונח אשר משמש בהקשרים רבים.
ניתן להגדיר אותו כמודל אשר דורש אינטראקציה אנושית.
"האדם בחוג" יחד עם "האדם על החוג" הם מונחים אשר משמשים גם ביחס לכלי נשק אוטונומיים קטלניים.
בנוסף, המונח האדם בחוג משמש בהקשר של למידת מכונה וקשור לסיווגים של רמות אוטונומיה מתחום הרכב האוטונומי.
בתחום הצבאי מקובל לחלק את מידת השליטה האנושית במערכות נשק לשלושה סוגים.
אדם בחוג: האדם שולט בכל פעולות המערכת (כלומר - היעדר מוחלט של אוטונומיה).
אדם על החוג: האדם מנטר את פעולת המערכת, כשהוא יכול לבטל פעולות או שהוא נדרש לאשר פעולות של המערכת.
אדם מחוץ לחוג: פעולת המערכת אינה כוללת כל התערבות אנושית ("אוטונומיה מלאה").
ארגון הרכב הבינלאומי, SAE International הגדיר שש רמות שונות של נהיגה אוטונומית של כלי הרכב, החל מרמה 0, אשר בה הנהג מחויב בכל פעולות הנהיגה ועד רמה 5, אשר בה הרכב מסוגל להחליף את הנהג בכל תנאי דרך, וכלל אינו זקוק לנהג.
למרות הקשר הרעיוני בין סיווגים אלו לסיווגים בתחום הצבאי, המיפוי בין שיטות הסיווג הוא מורכב ואינו חד ערכי.
בלמידת מכונה, נעשה שימוש באדם בחוג באופן שבו בני אדם מסייעים למחשב להחליט נכונה בבניית מודל.
גישת האדם בחוג משפרת את למידת המכונה בהשוואה לדגימה אקראית, זאת על ידי בחירת הנתונים הקריטיים ביותר הדרושים כדי לחדד את המודל.
בסימולציה, מודלים של אדם בחוג עשויים לסייע בהתאמה לדרישות הנדסת אנוש כמו במקרה של דגמים.
אדם בחוג מאפשר בנוסף לזהות בעיות ודרישות שלא ניתן לזהות בקלות באמצעי סימולציה אחרים.
גישת האדם בחוג מכונה לעיתים קרובות סימולציה אינטראקטיבית, שהיא סוג מיוחד של סימולציה פיזית שבה נכללים מפעילים אנושיים, כגון בטיסה או סימולטור נהיגה.
האדם בחוג מאפשר לשנות את התוצאה של אירוע או תהליך.
שקיעה לסביבה המדומה (אימרסיה) תורמת למעשה להעברה חיובית של מיומנויות נרכשות לעולם האמיתי.
ניתן להדגים זאת על ידי חניכים אשר משתמשים בסימולטורים של טיסה כהכנה להיות טייסים.
גישת האדם בחוג מאפשרת רכישת ידע לגבי האופן שבו תהליך חדש עשוי להשפיע על אירוע מסוים.
שימוש באדם בחוג מאפשר למשתתפים לקיים אינטראקציה עם מודלים מציאותיים ולנסות לבצע את המשימה כפי שהיו עושים בתרחיש בפועל.
סימולציות אדם בחוג מציפות על פני השטח בעיות שלא היו נראות לעין עד לאחר מימוש תהליך חדש.
דוגמה אמיתית של הדמיית אדם בחוג ככלי הערכה היא השימוש בה על ידי מינהל התעופה הפדרלי (FAA) כדי לאפשר לבקרי טיסה לבדוק נוהלי אוטומציה חדשים על ידי הכוונת הפעילויות של תעבורה אווירית מדומה תוך ניטור ההשפעה של הנהלים שיושמו לאחרונה.
כמו ברוב התהליכים, תמיד קיימת אפשרות של טעות אנוש, אותה ניתן לשחזר רק באמצעות הדמיית אדם בחוג.
למרות שישנן דרכים רבות כדי להפוך מערכות לאוטומטיות, בני אדם בדרך כלל עדיין צריכים לקבל מידע מהמערכת כדי לקבוע את דרך הפעולה הבאה, על סמך שיקול הדעת והניסיון שלהם.
מערכות חכמות יכולות לפעול באופן אוטומטי רק בתנאים מסוימים ומוגדרים ואילו רק בני אדם יכולים לשפוט באמצעות סימולציה באופן מספק את התכנון הסופי.
סימולציה פשוטה עשויה להיות שימושית בשלבים מוקדמים מאוד של פיתוח הפרויקט לצורך איסוף נתונים לקביעת פרמטרים רחבים, אך ההחלטות החשובות מחייבות סימולציה של אדם בחוג.
סימולציות וירטואליות עם אדם בחוג משמשות לשיפור מיומנויות פסיכומוטוריות (למשל הטסת מטוס), מיומנויות קבלת החלטות, או מיומנויות תקשורת.
אדם אוצ'ה אידה הוא כדורגלן אירי המשחק בעמדת החלוץ בקבוצת סוונסי סיטי ובנבחרת אירלנד.
אידה גדל במחלקות הנוער של קולג' קורינתיאנס ונוריץ' סיטי.
ב-1 בפברואר 2024 הושאל אידה לסלטיק מליגת העל הסקוטית עד לתום עונת 2023/24. ב-3 בפברואר ערך את הופעת הבכורה שלו במועדון, בתיקו 1-1 נגד אברדין במסגרת המחזור ה-24 בליגה.
ב-7 בפברואר הבקיע את שערי הבכורה שלו במועדון, צמד שערים בניצחון 1–2 היברניאן במסגרת המחזור ה-25 בליגה.
ב-1 בספטמבר 2025 חתם בסוונסי סיטי.
ב-3 בספטמבר 2020 ערך אידה את הופעת הבכורה שלו בנבחרת אירלנד, בתיקו 1-1 נגד נבחרת בולגריה במסגרת ליגת האומות 2020/2021. ב-19 ביוני 2023 הבקיע את שער הבכורה שלו בנבחרת, בניצחון 0–3 על נבחרת גיברלטר במסגרת מוקדמות יורו 2024.
אדם בוקסה (בפולנית: Adam Buksa; נולד ב-12 ביולי 1996) הוא כדורגלן פולני המשחק בעמדת החלוץ באודינזה.
בוקסה גדל במחלקת הנוער של ויסלה קרקוב ממנה עבר לזו של נוברה האיטלקית ובקיץ חתם בלכיה גדנסק.
ב-25 ביולי 2014 ערך את הופעת הבכורה שלו בקבוצה במשחק הליגה נגד פודבסקידזי ביילסקו-ביאלה.
בקיץ חתם בזגלבי לובין בה שיחק עד ינואר בה הושאל לפוגון שצ'צ'ין עד לסיום העונה.
בסיום העונה חתם על חוזה בקבוצה ובמהלך שנה וחצי ששיחק בה כבש 18 שערים ב-40 משחקי ליגה.
בדצמבר חתם לשלוש שנים בניו אינגלנד רבולושן מהMLS תמורת 4.5 מיליון דולר.
ב-29 בפברואר 2020 ערך את הופעת הבכורה שלו בקבוצה בהפסד 2-1 למונטריאול אימפקט.
ב-7 במרץ הבקיע את שער הבכורה שלו בקבוצה במשחק נגד שיקגו פייר.
בעונת היה מלך שערי הקבוצה עם 16 שערים במדיה.
ב-10 ביולי 2022 חתם בלאנס מליגת העל הצרפתית.
ב-9 בספטמבר ערך את הופעת הבכורה שלו בקבוצה במשחק נגד טרואה.
בוקסה היה שותף לעונה הטובה של המועדון מזה 20 שנה שסיימה את העונה במקום השני שהבטיח השתתפות בשלב הבתים של ליגת האלופות.
ב-18 ביולי 2023 הושאל לאנטליהספור מליגת העל הטורקית.
בוקסה רשם עונה עם 16 שערים ב-33 משחקי ליגה והיה מלך שערי המועדון בכל המסגרות.
ב-11 ביולי 2024 חתם במיטיולן הדנית.
ב-26 באוגוסט 2025 חתם באדינזה מהסרייה א'.
ב-15 בנובמבר 2018 בוקסה זומן לראשונה לסגל נבחרת פולין לקראת משחק הידידות נגד , אך לא שותף.
ב-9 בספטמבר 2021 ערך את הופעת הבכורה שלו בנבחרת בניצחון 1-4 נגד .
3 ימים לאחר מכן הבקיע שלושער בניצחון 1-7 נגד .
נכלל בסגל הנבחרת לקראת יורו 2024 ואף הבקיע בהפסד 2-1 ל בשלב הבתים.
הליגה הפולנית החמישית (מחוז שלזיה תחתית):
נעל הזהב של ניו אינגלנד רבולושן:
אדם אזנו בן א-שייח' (בספרדית: Adam Aznou Ben Cheikh, בערבית: أدم أزنو بن الشيخ, בתעתיק מדויק: אדם אזנו בן אלשיח'; נולד ב-2 ביוני 2006 בברצלונה שבספרד) הוא כדורגלן מרוקאי-ספרדי המשחק בעמדת המגן השמאלי באברטון מהפרמייר ליג ובנבחרת מרוקו.